system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pSilviu Brucan?
assistant
Silviu Brucan (n. Saul Bruckner, ) a fost un nomenclaturist, ideolog comunist și analist politic român.

Biografie

Familie, primii ani 
Născut într-o familie de origine evreiască, Brucan a urmat școala primară la școala evanghelică, iar liceul la Colegiul Național Sf. Sava. Ca ziarist, a lucrat între 1935 și 1936 la „Gazeta de seară“, iar în anii 1937 - 1938 a fost secretar general de redacție la „Dacia nouă“, ambele fiind publicații comuniste.

Partidul Comunist Român 
A intrat în Partidul Comunist la vârsta de 19 ani. Între 1940 și 1944 a activat în organizația de tineret a partidului, apoi a devenit membru al PCR și a participat la acțiuni ilegale. În 1943 a primit sarcina de partid de a se ocupa de presa ilegală în general și de "Scânteia" în principal. În 1943 a fost arestat, dar a fost eliberat după două zile.

În septembrie 1944 a fost numit secretar general de redacție la ziarul Scînteia, de la tribuna căruia a cerut condamnarea la moarte, printre alții, a lui Iuliu Maniu, Gheorghe I. Brătianu, Corneliu Coposu, Radu Gyr și Pamfil Șeicaru. Soția sa, Alexandra Sidorovici, a fost acuzator public al Tribunalului Poporului (amintit și de Petre Țuțea). Între 1948 - 1949 a fost profesor de ziaristică la Universitatea din București, deși nu avea decât 6 clase de liceu. Silviu Brucan a fost membru al Partidului Muncitoresc Român.

Ambasador 
În timpul României comuniste a fost ambasador în Statele Unite în 1955 și la ONU între 1959 - 1962. Din 1962, la propunerea lui Gheorghiu-Dej, a început reorganizarea Radioteleviziunii, activitate din care a demisionat în 1966.

Brucan era un apropiat al lui Gheorghiu-Dej, însă nu îl agrea pe Ceaușescu (cu care a fost vecin timp de zece ani, înainte de venirea la putere a acestuia din urmă), pe care îl considera incult și paranoic.

1987 - 1990 
După revolta muncitorilor din Brașov (14-15 noiembrie 1987), a făcut declarații critice la politica conducerii de partid și de stat, transmise de postul BBC și agenția de presă UPI. A fost anchetat și i s-a impus domiciliu forțat. Totuși, la intervenția ambasadei americane, și cu ajutorul șefului Securității la acea vreme, Iulian Vlad, i s-a permis să plece pentru șase luni în Statele Unite, unde s-a întâlnit cu funcționari ai Departamentului de Stat, Biroul pentru Europa de Est, și cu fostul ambasador al URSS la Washington, Anatoli Dobrinin, care i-a facilitat o întâlnire cu Mihail Gorbaciov.

În noiembrie 1988 a ajuns la Moscova unde a avut o întrevedere cu Mihail Gorbaciov. A revenit în România, unde în martie 1989 a fost unul din semnatarii „scrisorii celor șase” demnitari comuniști împotriva lui Nicolae Ceaușescu. I s-a impus din nou arest la domiciliu, în cartierul bucureștean Dămăroaia.

După 1990 
Imediat după revoluția din 1989 a fost membru pentru aproape 2 luni în Consiliul Frontului Salvării Naționale, după care a demisionat. În această calitate a fost citat spunând: „Pentru a deprinde democrația, românii vor avea nevoie de 20 de ani,”, „profeție” care i-a atras porecla de Oracolul din Dămăroaia. Considera că echipa lui Ion Iliescu duce România pe un drum greșit. 

În 1994 fostul premier Petre Roman susținea în fața Comisiei senatoriale pentru studierea evenimentelor din decembrie 1989 că Silviu Brucan a fost cel care a insistat ca soții Ceaușescu să fie lichidați în orice fel.

A devenit analist politic și autor al mai multor cărți despre comunismul din Europa de Est. Din 1996 a fost invitat permanent al emisiunii de analiză politică „Profeții despre trecut” de la Pro TV. În vara anului 2006 a colaborat cu Institutul PRO, unde a participat la mai multe seminarii alături de echipa de analiști din cadrul Institutului.

Scrieri 
 Generația irosită (1990)
 Îndreptar-dicționar de politologie (1993) 
 Stâlpii noii puteri în România (1996) 
 De la capitalism la socialism și retur (1998) 
 Social Change in Russia and Eastern Europe (1998)
 România în derivă (2000) 
 Profeții despre trecut și despre viitor (2004)

Declarații 
Despre cât de convins era în anii 1950 de idealurile comuniste, Silviu Brucan a mărturisit sec unui ziarist: „Eram așa de convins că, dacă ai fi apărut cu obraznicia de acum, atunci te împușcam imediat!”

Referințe

Bibliografie 
 „Dosarul Brucan – Documente ale Direcției a III-a Contraspionaj a Departamentului Securității Statului (1987-1989)” - coordonată de Stelian Tănase, Editura Polirom, 2008

Legături externe 
 Articole despre Silviu Brucan , la Jurnalul Național
 Silviu Brucan e gata să-și îngroape profeția , 5 Feb 2006 Mirona Hritcu, Cotidianul
 S-au împlinit profețiile lui Brucan? , 4 ianuarie 2011, Lavinia Betea, Jurnalul Național
 Cazul Brucan, mărturie a distrugerilor de arhive , 4 aprilie 2005, Paula Mihailov, Jurnalul Național
 Articole despre Silviu Brucan , la Jurnalul Național (tag: Brucan)
 Articole despre Silviu Brucan , la Jurnalul Național (tag: Silviu Brucan)
 „Tache știe ce face”, 21 iulie 2013, Magda Ursache, Revista ART-EMIS
 In memoriam Silviu Brucan (1916-2006), 18 septembrie 2006, Ziarul financiar

Articole biografice
 Brucan, viața și moartea, 16 septembrie 2006, Evenimentul zilei
 Ultimul stalinist iluminat, 16 septembrie 2006, Evenimentul zilei
 Silviu Brucan cerea să fie vânați „guzganii de presă“, 29 februarie 2008, Vlad Stoicescu, Andrei Crăciun, Evenimentul zilei
 Profetul Brucan, incinerat, 17 septembrie 2006, Evenimentul zilei
 Opinie EVZ: O viață sub semnul minciunii, Vladimir Tismăneanu, 16 septembrie 2006, Evenimentul zilei
 Silviu Brucan – osul de pește din gâtul lui Ceaușescu , 10 ianuarie 2009, Lavinia Betea, Jurnalul Național

Silviu Brucan la Revoluție
 VIDEO Brucan croia o Românie supusă Moscovei, 5 martie 2010, Mihai Mincan, Adevărul
 Viorel Popescu, crainic la Radio România Actualități: „Silviu Brucan controla tot!“, 3 mai 2010, Ana-Maria Onisei, Adevărul

Nașteri în 1916
Nașteri pe 18 ianuarie
Decese în 2006
Decese pe 14 septembrie
Ambasadori ai României la Organizația Națiunilor Unite
Ambasadori ai României în Statele Unite ale Americii
Atei români
Bucureșteni
Comuniști evrei români
Decese în București
Diplomați evrei
Diplomați români
Directori ai TVR
Disidenți comuniști români
Evrei români
Membri ai Partidului Comunist Român
Membri ai Partidului Muncitoresc Român
Participanți la revoluția română din 1989
Propagandiști români
Români cunoscuți sub pseudonimele folosite